stanford-oval/wikipedia huggingface dataset:
Deathstroke

| Deathstroke |
| --- | --- |
 Deathstroke, yksi Superrikollisten salaisen yhteisön neuvoston jäsenistä
Luoja(t):  Marv Wolfman George Pérez
Kustantamo:  DC Comics
Ensiesiintyminen:  New Teen Titans nro 2 (joulukuu 1980)
Henkilötiedot
Oikea nimi:  Slade Wilson
Status:  Aktiivinen
Pituus:  193 cm
Paino:  102 kg
Ryhmäsidokset:  Superrikollisten Salainen Yhteisö
Edelliset ryhmäsidokset:  Titans East, H.I.V.E., Patricia Trayce, Suicide Squad
Henkilöllisyydet:  Deathstroke Slade Wilson The Terminator Slade
Voimat:  Kamppailulajien mestari, normaalia ihmistä fyysisempi, monipuolinen aseiden käsittelijä, strategian ja taktiikan mestari.
Suhteet
Sukulaiset:  Adeline Wilson (entinen vaimo, kuollut), Grant Wilson (poika, kuollut), Joseph Wilson (poika), Rose Wilson (tytär)
Deathstroke (siviilinimeltään Slade Wilson) on DC Comics -kustantamon sarjakuvarikollinen, jonka loivat Marv Wolfman ja George Pérez ja hän esiintyi ensimmäisen kerran The New Teen Titans #2 tarinassa joulukuussa 1980 nimellä Deathstroke the Terminator. Hän toimii palkka- ja salamurhaajana. Deathstroke oli alun perin Teinititaanien ja Dick Graysonin arkkivihollinen, mutta on sittemmin esiintynyt muidenkin supersankareiden vihollisena, kuten Batmanin ja Vihreän Nuolen. Hahmo on esiintynyt myös omassa nimikkosarjakuvassaan, jota julkaistiin 65 numeron verran 1990-luvulla. Deathstrokea pidetään laajalti yhtenä pelätyimmistä ja tappavimmista ammattisalamurhaajista DC Universumin maailmassa huomattavalla seitsennumeroisella maksulla ja kuusinumeroisella talletuksella.
Sarjakuvissa

Slade Wilson liittyi armeijaan jo 16-vuotiaana ja osoitti olevansa loistava sotilas, ja hänestä tuli sotasankari loistavien suoritustensa ansiosta. Slade pääsi kehittyneeseen harjoitusohjelmaan, ja samalla hänet valittiin erääseen kokeeseen, jossa ihmisen kyvyt kasvaisivat huomattavasti. Koe onnistui täydellisesti ja se kasvatti Sladen refleksejä, kestävyyttä ja antoi hänelle kyvyn käyttää 90 % aivokapasiteetistaan. Kokeessa kuitenkin ilmeni yksi negatiivinen sivuvaikutus, hulluus. Sladesta tuli pian loistava palkkionmetsästäjä, mutta kun eläimet eivät enää antaneet hänelle kunnon haastetta, Sladesta tuli palkka- ja salamurhaaja. Yksi hänen tehtävistään oli tuhota Teinititaanit. Slade ystävystyi myöhemmin Wintergreen nimisen miehen kanssa, josta tuli hänen hovimestarinsa. Slade menetti oikean silmänsä, kun hänen vaimonsa Adeline yritti ampua hänet kostaakseen tälle poikansa Josephin joutumisen Jackal nimisen palkkasotilaan vangiksi ja menetettyä puhekykynsä tämän kurkun viiltämisen takia. Tämän jälkeen Deathstroke alkoi käyttää tunnusomaista oranssin ja mustanväristä naamiotaan, joka peitti hänen puuttuvan silmänsä. Deathstroke myöhemmin kohtasi hänen biologisen tyttärensä Rosen ja koulutti tämän uudeksi Ravageriksi.
Sarjakuvissa > Teinititaanit

Hänen tehtävänsä tuhota Teinititaanit alkoi, kun yksi hänen lapsistaan Grant Wilson alias Ravager oli ensimmäisiä Teinititaanien vihollisia. Isänsä tavoin myös Wilson kävi läpi voimia nostattavan kokeen pystyäkseen sieppaamaan Titaanit. Hän ei kuitenkaan selviytynyt kokeilujen jälkeen ja menehtyi, jolloin hänen isänsä Slade Wilson otti poikansa tehtävän. Tästä alkoi myös Sladen ja Teinititaanien pitkäaikainen historia. Sladen taktiikka oli yksinkertainen, sillä hän teki jatkuvia hyökkäyksiä Titaaneja vastaan ja lopulta onnistuikin nappaamaan heidät käyttäessään apunaan nuorta teini-ikäistä tyttöä Terraa, joka toimi vakoojana Teinititaanien ryhmän sisällä. Kaikki ei kuitenkaan mennyt kuten piti ja tarinan päätteeksi Slade jäi kiinni toisen poikansa, Josephin ansiosta, joka oli liittynyt Teinititaaneihin peitenimellä Jericho. Slade joutui oikeuteen tekemistään rikoksista, mutta oikeudenkäynti keskeytyi, kun Petopoika halusi itse teloittaa hänet uskoessaan Sladen olevan vastuussa Terran pettäessä Teinititaanit. Tilaisuuden tullen Petopoika ei kuitenkaan kyennyt tappamaan Sladea, sillä hän tunsi sääliä Sladea kohtaan, joka lopulta kertoi menneisyydestään ja siitä kuinka hänellä oli hetken aikaa suhde Terran kanssa. Tarinan myötä Petopoika ymmärsi Terran petturuuden ja sopi Sladen kanssa rauhan. Tämä ei estänyt Sladea hyökkäämästä Teinititaanien kimppuun ja kuukausia myöhemmin hän jatkoi ryhmän vainoamista. Jälkeenpäin Slade jatkoi elämäänsä palkkasoturina ja satunnaisesti myös sankarina auttaen Titaaneja tehtävissään.
The New 52

The New 52 sarjakuvissa Deathstroke esiintyi ensimmäisen kerran Deathstroke Vol 2 #1 tarinassa uudella alkuperällä. DC Rebirth sarjakuvissa Red Arrow alias Emiko Queen onnistui tappamaan Deathstroken ampumalla tätä päähän. Hänen hautajaisissaan Raptor antoi Sladen ruumiille spitaalin, joka sai hänen parantavan kykynsä ylikierrokselle ja herätti hänet henkiin. Dark Crisis tarinassa Deathstroke yhdistyi Suuren Pimeyden kanssa ja hänen yrittäessä tappaa Nightwingin Ravager esti häntä. Suuren Pimeyden kukistumisen jälkeen Deathstroke menetti kaikki erikoiskykynsä ja hänen ollessa hoidettavana Hall of Justicessa tuntematon hahmo ilmestyi hänen eteensä sammuttaen hänen elämäänsä ylläpitävät laitteet jättäen hänet kuolemaan.
Flashpoint-maailmaan pohjautuvissa sarjakuvissa Deathstroke oli merirosvo, joka purjehti miehistönsä kanssa aluksellaan etsiessään varastettavaa tavaraa ja aarretta uponneen Pariisin jäännöksistä sekä siepattua tytärtään Rosea. Myöhemmin Deathstroken löydettyä Rosen ja palattua yhteen tämän kanssa hän purjehti Rose mukanaan tuntemattomaan määränpäähän.
Muissa medioissa > Elokuvissa > DC Extended Universe

Joe Manganiello näyttelee Slade Wilsonia / Deathstrokea DC Extended Universen elokuvissa:
Deathstroke teki ensiesiintymisensä elokuvan Justice League lopputekstien jälkeisessä kohtauksessa. Paettuaan Arkhamin mielisairaalasta, Lex Luthor värvää Wilsonin avukseen muodostamaan Epäoikeuden Puolustajia vastustamaan Oikeuden Puolustajia sekä henkiinherännyttä Teräsmiestä.
Deathstroken piti alun perin esiintyä elokuvassa The Batman, mutta Ben Affleckin vetäydyttyä Batmanin roolista ja Matt Reevesin tultua ohjaajan paikalle, elokuva muutettiin sijoittumaan DCEU:sta erilliseen jatkumoon ja käyttämään eri roistoja kuin alun perin suunniteltiin.
Muissa medioissa > Elokuvissa > Animaatiossa

Animaatioelokuvassa Justice League: Crisis on Two Earths Deathstrokea ääninäyttelee Bruce Davison. Elokuvassa Deathstroke nähdään vaihtoehtotodellisuusmaailman yhdysvaltain presidenttinä.
Animaatioelokuvassa Son of Batman Deathstrokea ääninäyttelee Thomas Gibson.
Animaatioelokuvassa Justice League: The Flashpoint Paradox Deathstrokea ääninäyttelee Ron Perlman.
Animaatioelokuvassa Teen Titans: The Judas Contract Deathstrokea ääninäyttelee Miguel Ferrer.
Animaatiosarjassa Beware the Batman Deathstroke esiintyy yhtenä Batmanin vastustajista. Häntä ääninäyttelee sarjassa Robin Atkin Downes.
Animaatiosarjassa Young Justice Deathstrokea ääninäyttelee Wentworth Miller.
Deathstroke esiintyy animaatiosarjan DC Super Hero Girls jaksossa "#DinnerForFive", jossa häntä ääninäyttelee D. C. Douglas.
Anime-elokuvassa Batman Ninja japanilaista versiota Deathstrokesta ääninäyttelevät Junichi Suwabe japanilaisessa versiossa ja Fred Tatasciore englanninkielisessä versiossa.
Animaatioelokuvassa Teen Titans Go! To the Movies Deathstrokea ääninäyttelee Will Arnett.
Animaatiosarjassa My Adventures with Superman Deathstrokea ääninäyttelee Chris Parnell.
Hahmo sai oman nimikkoelokuvan Deathstroke: Knights & Dragons: The Movie, jossa Michael Chiklisin ääninäyttelee Deathstrokea. Alun perin sen piti olla 12-osainen nettisarja, joka kuitenkin peruttiin yhden jakson jälkeen tammikuussa 2020, jonka jälkeen se julkaistiin elokuvana suoraan DVD:lle elokuussa 2020. Deathstroke tekee ison virheen, jonka seurauksena hän joutuu eroon pojastaan ja vaimostaan. Kymmenen vuotta myöhemmin hänen perhe joutuu uudelleen uhan alle, kun pahamaineinen Jackal ja HIVE järjestö ovat ottaneet Deathstroken pojan manipuloitavaksi. Hänelle selviää poikansa omaavan yliluonnollisia kykyjä ja käyttävän nyt nimeä Jericho. Deathstroke yrittää pelastaa poikansa ja estää HIVEn terroristiset suunnitelmat.
Muissa medioissa > Televisiossa > Teen Titans

Deathstroke esiintyi vuonna 2003 ensimmäisen kerran animaationa televisiosarjassa Teen Titans, jossa hahmon äänenä toimi Ron Perlman.
Deathstroke tunnettiin sarjassa pelkästään nimellä Slade. Hahmo toimi sarjan kahdella ensimmäisellä tuotantokaudella Teinititaaneiden päävastuksena, jonka aikana Slade käyttäytyi kunnianhimoisesti, laskelmoivasti ja tunteettomasti. Hänen ensisijainen tavoite oli tuhota Teinititaanit ja valloittaa Jump City. Sladen käytössä oli salainen piilopaikka, sekä suuri määrä teknologisesti kehittyneitä robotteja, jotka tekivät hänen pienet tarpeelliset rikokset. Kuten sarjakuvissa Slade oli animaatiossa erittäin vahva fyysisesti ja hänen taistelutaitonsa olivat selkeästi paremmat kuin esimerkiksi Robinilla. Sladen älykkyys ja taktinen mieli olivat huipussaan ja hän muun muassa hallitsee hivenen seremoniallista taikuutta. Yksi merkittävistä ominaisuuksista oli Sladen tapa manipuloida ihmisiä haluamallaan tavalla ja saada selville uhrinsa heikkoudet sekä salaisuudet.
Sarjan aikana Slade usein turvautui muiden apuun lähinnä palkkaamalla heidät puolelleen tekemään kaikki likaiset työt. Slade muun muassa palkkasi vasta H.I.V.E.-akatemiasta valmistuneet Jinxin, Gizmon ja Mammothin, sittemmin hän naamioituneena vanhaksi mieheksi manipuloi teiniveljekset Thunderin ja Lightningin Teinititaanien perään. Minkään näistä onnistuessa Slade päätti ensimmäisellä tuotantokaudella pakottaa Robinin puolelleen. Myöhemmin Sladen yrittäessä pakottaa Terran puolelleen tämä uhrasi itsensä tappaessaan Sladen. Myöhemmin Trigon herätti Sladen henkiin pyrokineettisiä voimia omaavana epäkuolleena. Trigonin petettyä hänet Slade liittyi Teinititaanien puolelle Trigonin kukistamiseksi ja saadakseen takaisin kuolevaisuutensa.
Muissa medioissa > Televisiossa > Smallville

Deathstroke esiintyy Smallville televisiosarjan kymmenennellä kaudella, jossa häntä esittää Michael Hogan. Tämä versio on korruptoitunut Yhdysvaltain armeijan kenraali, joka on vastuussa Vigilante Registration Actista. Hän menettää oikean silmänsä ja saa parantavan tekijän, joka saattaa hänet "kuoleman aivohalvauksen ulkopuolelle", kun Darkseid pelasti hänet, mutta Clark Kent vangitsee hänet Phantom Zone -alueelle.
Muissa medioissa > Televisiossa > Arrow

Televisiosarjassa Arrow Deathstrokea näyttelee Manu Bennett. Tämä versio on entinen ASIS-agentti, joka kouluttaa Oliver Queeniä heidän ollessaan jumissa Lian Yun saarella. Kun Sladelle annetaan ruiskeena "Mirakuru"-supersotilasseerumia, hän tulee hulluksi ja syyttää Oliveria Shadon, rakastamansa naisen, kuolemasta ja pakotti Oliverin ampumaan nuolen oikean silmänsä läpi. Toisella kaudella Slade nousee esiin palkkasoturina "Deathstroke" ja yrittää tuhota Oliverin elämän tappamalla Moira Queenin ja käyttämällä Mirakurun tehostamaa armeijaa piirittämään Starling Cityä. Vaikka hänet voitettiin ja vangittiin A.R.G.U.S.in Lian Yun vankilaan, Slade esiintyy vähäisessä määrin seuraavilla kausilla.
Muissa medioissa > Televisiossa > Titans

Televisiosarjassa Titans Deathstrokea esittää Esai Morales. Tämä versio on Delta Forcen -veteraani, jolle tehtiin kokeellisia bioparannuksia H.I.V.E.n toimesta. Sladen riita Titaanien kanssa alkoi, kun hän tappoi Garthin, jolloin heidän johtajansa Dick Grayson paljasti Sladen todellisen luonteen pojalleen Jericholle. Slade syyttää Titaaneja perheensä repimisestä erilleen ja yrittää kostaa istuttamalla aviottoman tyttärensä Rosen heidän riveihinsä, vaikka Rose lopulta pettää ja puukottaa hänet tultuaan Titaaneihin. Zombie-versio Deathstrokesta ilmestyy lyhyesti sarjan neljännellä tuotantokaudella.
Muissa medioissa > Videopeleissä

Deathstroke esiintyy pomovastuksena ja pelattavana hahmona vuoden 2006 Teen Titans -pelissä.
Deathstroke esiintyy vuonna 2010 DC Universe Onlinessa, jossa se ei ole pelattavana hahmona.
Deathstroke on pelattava hahmo vuonna 2008 julkaistussa Mortal Kombat vs. DC Universe -pelissä.
Deathstroke on pelattavana hahmona vuoden 2013 Injustice: Gods Among Us -pelissä.
Deathstroke esiintyi Batman: Arkham-pelisarjan peleissä Batman: Arkham Origins ja Batman: Arkham Knight, joissa hän oli yksi vihollisista. Hän esiintyi myös pomovastuksena Batman: Arkham City Lockdown -pelissä.
Deathstroke esiintyy pelattavana hahmona Lego Batman 2: DC Super Heroes ja Lego Batman 3: Beyond Gotham -peleissä.
Deathstroke esiintyy pelattavana hahmona Lego DC Super-Villains -pelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2003–2006 | Ron Perlman | Teen Titans |  | Teen Titans |
| 2010 | Patrick Seitz |  |  | DC Universe Online |
| 2010 | Michael Hogan | Smallville |  |  |
| 2012– | Manu Bennett | Arrow |  |  |
| 2013 | JG Hertzler |  |  | Injustice: Gods Among Us |
| 2013 | Mark Rolston |  |  | Batman: Arkham Origins |
| 2017 2021 | Joe Manganiello |  | Justice League Zack Snyder’s Justice League |  |
| 2017 | Miguel Ferrer |  | Teen Titans: The Judas Contract |  |
| 2019 | Esai Morales | Titans |  |  |
| 2020 | Michael Chiklis |  | Deathstroke: Knights & Dragons: The Movie |  |
Brian Mariano

| Mitalit | Mitalit | Mitalit |  |
| --- | --- | --- | --- |
|  Brian Mariano Dohassa vuonna 2010. |  Brian Mariano Dohassa vuonna 2010. |  Brian Mariano Dohassa vuonna 2010. |  |
Maa:   Alankomaat
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | 4 × 100 metriä |  |
Brian Mariano (s. 22. tammikuuta 1985 Curaçao) on curaçaolaissyntyinen pikajuoksija, joka on edustanut Alankomaiden Antillien lakkauttamisen jälkeen (10. lokakuuta 2010) Alankomaita.
Mariano karsiutui 100 metrin välierissä Grosseton alle 20-vuotiaiden MM-kilpailuissa 2004. Hän kuului Alankomaiden Antillien joukkueeseen, joka voitti kultaa 4 × 100 metrin viestissä Keski-Amerikan ja Karibian kisoissa Cartagenassa 2006. Dohan sisäratojen MM-kilpailuissa 2010 hän karsiutui 60 metrin välierissä.
Mariano sijoittui Pariisin sisäratojen EM-kilpailuissa 2011 60 metrillä kuudenneksi. Hän juoksi avausosuuden Alankomaiden pikaviestijoukkueessa, joka voitti Euroopan-mestaruuden Helsingissä 2012 maansa silloisella ennätyksellä 38,34. Lontoon olympialaisissa joukkue sijoittui kuudenneksi.
Mariano tuomittiin helmikuussa 2013 puoleksi vuodeksi vankilaan huumausainerikoksesta. Hänen laukustaan oli löytynyt Curaçaon lentokentällä 1. joulukuuta 2012 750 grammaa kokaiinia hänen ollessaan lähdössä lennolle Amsterdamiin. Tuomioon kuului kolme vuotta ehdollista vankeutta.
Marino antoi positiivisen dopingnäytteen helmikuussa 2016 ja sai neljän vuoden kilpailukiellon.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,23 | El Paso | 10. huhtikuuta 2010 |
| 200 m | 20,81 | El Paso | 10. huhtikuuta 2010 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 50 m | 5,79+ | Liévin | 14. helmikuuta 2012 |
| 60 m | 6,60 | Gent | 14. helmikuuta 2010 |
| 200 m | 21,82 | Albuquerque | 16. tammikuuta 2010 |
Born in the U.S.A. (kappale)

| ”Born in the U> S.A.” Bruce Springsteen |
| --- | --- | --- |

Singlen tiedot
 Albumilta: Born in the U.S.A.
 Äänitetty : huhtikuu 1984 (Power Station, New York)
 Julkaistu: 30. lokakuuta 1984
 Formaatti: 7" single, 12" single
 Tekijä(t): Bruce Springsteen
 Tuottaja(t): Jon Landau, Chuck Plotkin, Bruce Springsteen, Steve Van Zandt
 Tyylilaji: heartland rock
 Kesto: 04.39
 Levy-yhtiö: Columbia
Bruce Springsteenin muut singlet
| ”Cover Me” 1984 | ”Born in the U.S.A.” 1984 | ”I'm on Fire” 1985 |
Born in the U.S.A. on laulaja-lauluntekijä Bruce Springsteenin vuonna 1984 julkaistu kappale. Se on julkaistu hänen samaa nimeä kantavalta albumiltaan ja on yksi hänen tunnetuimmista kappaleistaan. Rolling Stone sijoitti kappaleen sijalle 275. "The 500 Greatest Songs of All Time" -listalla. Vuonna 2001 RIAA:n Songs of the Century sijoitti kappaleen 59. sijalle 365 parhaan kappaleen listalla. Sen on usein ymmärretty väärin olevan isänmaallinen tai nationalistinen kappale, vaikka todellisuudessa laulun sanoitus kuvaakin Vietnamin sodan veteraanien vaikeuksia sopeutua sodan jälkeiseen elämään.
Kappalelista

7": Columbia / 38-04680
1. "Born in the U.S.A." - 4:39
2. "Shut Out the Light" - 3:45
12": Columbia / 44-05147
1. "Born In The U.S.A." (The Freedom Mix) - 7:07
2. "Born In The U.S.A." (Dub) - 7:27
3. "Born In The U.S.A." (Radio Mix) - 6:01
Listasijoitukset

| Listat (1984-1985) | Paras sijoitus |
| --- | --- |
Australia (ARIA): 2
Itävalta (Ö3 Austria Top 40): 13
Belgia (VRT Top 30 Flanderi): 8
Kanada (RPM): 11
Suomi (Suomen virallinen lista): 19
Irlanti (IRMA): 1
Italia (FIMI): 20
Alankomaat (Dutch Top 40): 5
Uusi-Seelanti (RIANZ): 1
Norja (VG-lista): 20
Ruotsi (Sverigetopplistan): 11
Britannia (The Official Charts Company): 5
Yhdysvallat (Billboard Hot 100): 9
Yhdysvallat (Billboard Hot Mainstream Rock Tracks): 8
Käännös suomeksi
Boulay-Moselle

| Boulay-Moselle |
| --- | --- |
 Saint-Étiennen kirkko
 vaakuna
 Boulay-Moselle
 Koordinaatit: 49°11′03″N, 06°29′39″E 
Valtio:  Ranska
Alue:  Grand Est
Departementti:  Moselle
Arrondissementti:  Forbach-Boulay-Moselle
Pinta-ala:  
 – Kokonaispinta-ala:  19,55 km²
Väkiluku (2013):  5 578
 – Väestötiheys:  285,3 as./km²
Postinumero:  57220
 
 www.ville-de-boulay-moselle.fr 
Infobox OKVirheellinen NIMI-arvo: 
Boulay-Moselle on kunta Mosellen departementissa Ranskassa. Siellä on arviolta 5 578 asukasta (vuonna 2013) ja sen pinta-ala on 19,55 neliökilometriä.
Kunnassa syntyneitä

Julien Boutter, tennispelaaja
Jean-Philippe Caillet, jalkapalloilija
Aiheesta muualla

Kuvia tai muita tiedostoja aiheesta Boulay-Moselle Wikimedia Commonsissa
Virallinen kotisivu (Arkistoitu – Internet Archive) (ranskaksi)
Panoraamakuva Boulay-Mosellesta
Atlantinsinisimpukka

| Atlantinsinisimpukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Alaluokka::  Rihmakiduksiset Pteriomorphia
Lahko::  Mytilida
Yläheimo::  Mytiloidea
Heimo::  Sinisimpukat Mytilidae
Alaheimo::  Mytilinae
Suku::  Sinisimpukat Mytilus
Laji::  edulis
Kaksiosainen nimi
 Mytilus edulis  Linnaeus, 1758 
Katso myös
   Atlantinsinisimpukka Wikispeciesissä   Atlantinsinisimpukka Commonsissa 
Infobox OKNimi-testi OK: 
Atlantinsinisimpukka (Mytilus edulis) on sinisimpukoiden (Mytilidae) heimoon ja sinisimpukoiden (Mytilus) sukuun kuuluva merivesissä elävä nilviäislaji. Se on tärkeä laji kaupallisesti ja vesiviljelyn kannalta, koska sen käyttö ravintona on suosittua. Atlantinsinisimpukka on myös tärkeä laji veden suodattajana ympäristömyrkyistä.
Itämeressä tavattavat sinisimpukat ovat Mytilus trossolus -lajia. Mytilus trossulus × edulis on atlantinsinisimpukan ja sinisimpukan eli tyynenmerensinisimpukan risteymä.
Atlantinsinisimpukka on osa M. edulis -lajikompleksia, johon kuuluvat myös välimerensinisimpukka (M. galloprovincialis), sinisimpukka (M. trossulus) ja mahdollisesti myös muitakin lajeja. Kaikki nämä ovat hyvin samanlaisia, mutta ne voidaan erottaa toisistaan muun muassa molekyylimenetelmillä.
Atlantinsinisimpukan tieteellinen lajinimi edulis tulee latinan kielestä ja sen merkitys on "syötävä" tai "hyvä syödä".
Koko ja ulkonäkö

Atlantinsinisimpukka on tavallisesti 5–10 senttimetrin mittainen, mutta koko voi vaihdella kahdesta kahteenkymmeneen senttimetriin. Laji painaa keskimäärin 1,4–6,5 grammaa. Sillä on sileä kuori, joka on karkeasti kolmionmuotoinen. Kuoren pinnalla on samankeskiä kasvuviivoja. Ulkopinnan väri on musta, sinertävänmusta tai ruskea. Atlantinsinisimpukan kanssa samannäköisiä lajeja ovat vaeltajasimpukka (Dreissena polymorpha) ja valesinisimpukka eli valekirjosimpukka (Mytilopsis leucophaeata). Se voidaan sekoittaa myös välimerensinisimpukkaan (Mytilus galloprovincialis).
Levinneisyys ja elinympäristö

Atlantinsinisimpukkaa esiintyy Atlantin rannoilla sekä Euroopan että Pohjois-Amerikan puolella.
Atlantinsinisimpukka viihtyy parhaiten 5–20 celsiusastetta lämpimissä vesissä, ja aikuiset simpukat kestävät enintään 29 asteen lämpötilaa. Sen kasvu hidastuu voimakkaasti, kun veden suolapitoisuus laskee alle 22 promillen, vaikka se selviytyy jotenkin myös vähäsuolaisemmassa vedessä.
Ravinto ja elintavat

Atlantinsinisimpukka kiinnittyy pysyvästi kalliopohjaan tai kiviin sekä matalassa vedessä myös kasveihin ja leviin byssuksensa avulla. Se suodattaa ravintonsa vedestä poistaen siitä ravinteita. Tällä tavoin se voi puhdistaa useita litroja vettä tunnissa. Tätä kautta ympäristön raskasmetallit ja muut mahdolliset myrkyt kerääntyvät atlantinsinisimpukoihin. Atlantinsinisimpukka käyttää ravinnokseen myös levää. Se elää luonnossa noin 18–24-vuotiaaksi.
Atlantinsinisimpukalla sekä uros- että naaraspuoliset simpukat tulevat sukukypsäksi ensimmäisen ja toisen ikävuoden välillä. Atlantinsinisimpukka on yksineuvoinen. Sen lisääntyminen tapahtuu aikavälillä huhtikuusta syyskuuhun riippuen veden lämpötilasta ja muista ympäristötekijöistä. Yksittäisellä naaraalla voi olla 5–8 miljoonaa munaa, isolla naaraalla jopa 40 miljoonaa. Jälkeläisiä voi olla 5–40 miljoonaa, keskimäärin 7 miljoonaa kappaletta. Toukan kehitys kestää 20 päivästä jopa 6 kuukauteen ympäristön olosuhteista riippuen.
Saalistajat ja loiset

Atlantinsinisimpukan tunnettuja saalistajia ovat lokit (Larus), meduusat, kurpat (Scolopacidae), kampelakalat (Pleuronectiformes), varikset (Corvus), Nucella lapillus, meritähdet (Asteroidea) kuten punameritähti (Asterias rubens) ja Strongylocentrotus droebachiensis. Atlantinsinisimpukassa loisivia tai sille kommensalistisia lajeja ovat Pseudomyicola spinosus, simpukanvartija (Pinnotheres pisum), Marteilia maurini, Steinhausia mytilovum, Bucephalidae- ja Fellodistomidae-heimojen laakamadot, Polydora ciliata ja Mytilicola intestinalis.
Käyttö ravintona ja viljely

Atlantinsinisimpukan kuoria on löydetty jopa 6 000 vuosia vanhoista raakkutunkioista. Sitä viljeltiin tiettävästi 1200-luvun Ranskassa puupaalumenetelmällä. Nykyisin atlantinsinisimpukan viljely on tärkein nilviäistentuotantomuoto Euroopassa. Suurimmat tuottajamaat Euroopan unionin sisällä ovat Ranska, Alankomaat, Irlanti ja Yhdistynyt kuningaskunta, jotka ovat myös koko maailman johtajamaat sinisimpukan tuotannossa.
Aiheesta muualla

Atlantinsinisimpukan synonyymit
UniProt: Taxonomy - Mytilus edulis (englanniksi)
PubChem: Mytilus edulis (edible mussel) (englanniksi)
Natural Products Online (LOTUS): Mytilus edulis (englanniksi)
Vuoden 1854 piirros atlantinsinisimpukasta.
Byte

Byte voi tarkoittaa seuraavia:
tavu tietotekniikassa
Byte, tietotekniikkalehti
Byte, Pirkko Lindbergin teos
Byte, venetyyppi
Byte, Martin Garrixin ja Brooksin musiikkikappale vuodelta 2017
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Byte”, voi hakea sivunnimihaulla, laajalla sivunnimihaulla tai tekstihaulla.